DĖL PIRKIMO SĄLYGŲ PAAIŠKINIMO

VšĮ Lietuvos nacionalinis radijas ir televizija (toliau – Perkančioji organizacija arba LRT) vykdo supaprastintą Personalo valdymo ir darbo užmokesčio apskaitos sistemos nuomos, vystymo ir palaikymo paslaugų pirkimą atviro konkurso būdu (pirkimo Nr. 3051218).

Informuojame, kad Perkančioji organizacija 2025 m. birželio 13 d. CVP IS susirašinėjimo priemonėmis gavo klausimą dėl Pirkimo sąlygų. LRT viešųjų pirkimų komisija (toliau – Komisija), išnagrinėjo gautą klausimą ir teikia atsakymą, t.y. paaiškina Pirkimo sąlygas:
	Nr.

	Atsakymo pateikimo data

	Klausimas*

	Atsakymas


	1.
	2025-06-17
	Išsamiai susipažinę su viešojo pirkimo dokumentais, norėtume atkreipti Jūsų dėmesį į konkurso sąlygose pateiktą reikalavimą, susijusį su duomenų migracija:
„Tiekėjas, siūlydamas II alternatyvą šiuo metu naudojamai programinei įrangai Vikarina, privalo įvertinti esamos sistemos duomenų bazės (SQL tipo, naudojamos nuo 2022 metų) struktūrą, turinį ir užtikrinti visų reikalingų duomenų (įskaitant istorinius, aktyvius bei susijusius su naudotojais) adaptavimą ir pilną importavimą į naują siūlomą sistemą.“
Manome, kad šis reikalavimas yra perteklinis bei sudaro nepagrįstą pranašumą dabartiniam programinės įrangos tiekėjui, kuris vienintelis turi pilną prieigą prie Vikarina sistemos techninės dokumentacijos, duomenų struktūros ir turinio. Nauji tiekėjai, neturėdami išankstinės prieigos prie visų reikalingų duomenų, negali objektyviai įvertinti migracijos apimties ir kaštų. Tai apriboja konkurenciją ir gali pažeisti skaidraus pirkimo principus.
Atsižvelgdami į tai, siūlome pakeisti sąlygą taip, kad duomenų (įskaitant struktūrą ir turinį) pateikimą naujai sistemai užtikrintų pats užsakovas, o tiekėjui būtų pavesta tik atlikti jų integraciją pagal aiškiai pateiktus formatus ir reikalavimus. Tokia praktika yra įprasta viešuosiuose pirkimuose, kai keičiama esama IT sistema, ir užtikrina sąžiningą konkurenciją tarp tiekėjų.
	Dėkojame už išsakytą nuomonę ir pasiūlymus.
 
Informuojame, kad laimėjusiam tiekėjui Perkančioji organizacija suteiks pilną prieigą prie „Vikarina“ SQL duomenų bazės, kurios dydis šiuo metu yra apie 25 GB. Papildomai patiksliname, kad visi Vikarina sistemos duomenys yra saugomi šioje duomenų bazėje. Pažymime, kad Perkančioji organizacija nevykdys esamos duomenų bazės struktūros analizės, kadangi neturi tam reikalingų techninių kompetencijų. Tai yra objektyvi priežastis, kodėl sąlyga dėl savarankiško duomenų įvertinimo yra įtraukta į techninę specifikaciją.
Viena iš pirkimo sąlygų yra ta, kad tiekėjas turi savarankiškai įsivertinti visus duomenų tarpusavio sąryšius ir perkelti juos į savo siūlomos sistemos struktūrą. Šis reikalavimas kyla iš Perkančiosios organizacijos poreikio ir taikomas visiems tiekėjams vienodai. Manome, kad tai neapriboja konkurencijos ir nepažeidžia skaidrių pirkimų principų.
Jūsų siūlymas, kad duomenų struktūrą ir turinį naujai sistemai turėtų paruošti pati Perkančioji organizacija, nėra svarstomas, nes neatitinka Perkančiosios organizacijos poreikio.
Pirkimo sąlygų keitimas šiuo klausimu nenumatomas.



* Tiekėjo pateiktas tekstas nėra redaguotas.





